Proizvodi i usluge 2014. (2013.)

Tečajevi, seminari i konferencije Akademija je u svojim prostorima provela ukupno 71 (72) aktivnost (tečajevi, seminari i konferencije). Procjena evaluacije aktivnosti ukazuje na to da je opće zadovoljstvo aktivnostima Akademije kao i rezultatima edukacija ostalo na visokoj razini od 94 % (94 %). CEPOL je okupio 2 098(2 251) sudionika iz službi za izvršavanje zakona, nadmašivši planirane ciljne vrijednosti, te 710 (707) voditelja izobrazbi iz 34 (42) zemlje (države članice EU-a i treće zemlje) i 24 (21) tijela EU-a i međunarodnih tijela. Stopa nazočnosti (nazočnost u usporedbi s dostupnim mjestima) ostala je visoka i iznosila je 108 % (116 %), što pokazuje iznimnu potražnju za izobrazbom koju pruža CEPOL. Akademija je organizirala 11 (19) aktivnosti kojima se pružila potpora mreži te je započela postupak prijave za ugovor o bespovratnim sredstvima za 2014. godinu. Upravni odbor je u studenome dodao još šest tečajeva na popis aktivnosti. Provedba tih tečajeva planira se za sredinu veljače 2015. i oni će se obuhvatiti u statističkim izvješćima za 2015. Vanjski odnosi CEPOL je 2014. godine nastavio uspješnu suradnju sa zemljama kandidatkinjama, potencijalnim kandidatkinjama i zemljama obuhvaćenima europskom politikom susjedstva/istočnim partnerstvom, kao i sa strateškim partnerima, agencijama u području pravosuđa i unutarnje politike i institucijama EU-a, uključujući Europsku službu za vanjsko djelovanje. Tijekom 2014. CEPOL je zaključio pregovore za dva radna sporazuma, jedan s bivšom jugoslavenskom Republikom Makedonijom te jedan s Bosnom i Hercegovinom. Sporazum s Bosnom i Hercegovinom potpisan je u prosincu 2014., dok se za sporazum s bivšom jugoslavenskom Republikom Makedonijom čeka razmjena pisama. CEPOL je razvio matricu izobrazbe kojom se prikazuje stanje u pogledu aktivnosti izobrazbe koje pruža mreža agencija u području pravosuđa i unutarnje politike. Time se teži poboljšati koordinaciju i ostvariti moguće sinergije u skladu s Programom osposobljavanja u području izvršavanja zakona. CEPOL je 2014. godine pružio potporu za sedam projekata za jačanje kapaciteta koje su provodile države članice EU-a ili međunarodne organizacije, pri čemu su se ti projekti kretali od metodologija za e-učenje, preko izobrazbe o problemu seksualnog iskorištavanja djece do civilnog upravljanja kriznim situacijama i drugih važnih policijskih tema. Razvoj priručnika za izobrazbu i (zajedničkih) programa izobrazbe Tijekom 2014. ažurirana su dva zajednička programa izobrazbe, pri čemu je jedan od njih (Pranje novca) donesen u kolovozu 2014., zajedno s još tri koji su bili ažurirani 2013. godine (Borba protiv terorizma, Trgovina drogom i Eurojust). Drugi program iz 2014., Trgovina ljudima, dovršen je krajem listopada i podnesen je upravnom odboru na donošenje u pisanom postupku u siječnju 2015. Na kraju 2014. ukupno je bilo doneseno 9 programa izobrazbe koje je izradio CEPOL. U sustavu za upravljanje izobrazbom, u dijelu Potpora voditeljima izobrazbe, otvoren je novi odjeljak za programe izobrazbe. Njegova je svrha služiti kao izvor informacija i materijala za izobrazbu u vezi s temama iz programa izobrazbe. Dosad je postavljeno šest programa izobrazbe: CC05A Borba protiv terorizma, CC05D Policijska etika i integritet, CC06A Nasilje u obitelji, CC06B Pranje novca, CC07A Civilno upravljanje kriznim situacijama i CC07B Trgovina drogom. Programi izobrazbe CC05C Europol i CC06C Trgovina ljudima bit će postavljeni čim se dovrše i donesu, a postavljanje programa CC13A Eurojust predviđeno je za siječanj. Priručnik za voditelje izobrazbe za sustav SIRENE ažuriran je i njegova je distribucija predviđena za početak 2015. nakon tiskanja u Uredu za publikacije. Istraživanje i znanost Na internetskim stranicama, kao i u tiskanom izdanju, objavljena su dva nova broja „Europskoga znanstvenog i istraživačkog biltena” (European Science and Research Bulletin) (10. i 11. broj). Do kraja 2014. broj registriranih stručnjaka u bazi podataka predavača, voditelja izobrazbe i istraživača CEPOL-a popeo se na 293. Suradnici u području istraživanja i znanosti iz država članica podnijeli su svoje nacionalne planove provedbe. Korisnicima mreže e-Net CEPOL je omogućio pristup sadržajima devet stručnih i akademskih časopisa iz područja policijske znanosti. Europski program policijske razmjene Europski program policijske razmjene CEPOL-a za 2014. obuhvatio je šest komponenata: — opću komponentu za više policijske službenike, — komponentu za zapovjednike, — komponentu za voditelje izobrazbe, — komponentu za istraživače, — međuagencijsku komponentu, — komponentu za razmjenu između zemalja obuhvaćenih europskom politikom susjedstva i Zapadnog Balkana. Program je obuhvatio teme povezane s prioritetima Stockholmskog programa, ciklusom politika EU-a, kao i sa zahtjevima država članica. Razmjene posjeta provodile su se na bilateralnoj osnovi u trajanju od 6 dana/5 noći. Nadmašene su godišnje ciljne vrijednosti i ukupno je obuhvaćeno 312 (444) sudionika iz svih država članica EU-a, zemalja kandidatkinja te zemalja obuhvaćenih europskom politikom susjedstva i zemalja Zapadnog Balkana. Proračun projekta koji je iznosio malo više od 3 55 000 eura (6 00 000 eura) osigurao je CEPOL, a stopa iskorištenosti bila je 85 % (95 %). Prikupljanje povratnih informacija još je u tijeku, no trenutačne informacije ukazuju na stopu općeg zadovoljstva u visini od približno 91 % (98 %). Elektronička mreža (e-Net) Nakon problema iz 2013. godine nije bilo znatnijih prekida usluge tijekom 2014. godine. 2014. godine pokrenut je projekt „Preispitivanje i ažuriranje sustava upravljanja korisnicima mreže e-Net” s ciljem utvrđivanja i brisanja računa unutar mreže e-Net koji se ne upotrebljavaju ili su onemogućeni, poboljšanja postupka registracije na mrežu e-Net te ažuriranja alata za upravljanje korisnicima namijenjenih upraviteljima mreže e-Net u državama članicama i partnerskim organizacijama, kao i u okviru Akademije. Navedena verzija sustava za upravljanje izobrazbom na mreži e-Net ažurirana je tijekom 2014. te je uvedena verzija Moodle 2.7, u kojoj su pružena rješenja za sigurnosna poboljšanja. Ta verzija sustava za upravljanje izobrazbom uključuje dugoročnu podršku (do svibnja 2017.) koju pruža Moodle HQ. E-učenje Tijekom 2014. poboljšan je pristup modulima za učenje preko interneta u okviru sustava za upravljanje izobrazbom s pomoću novog grafičkog korisničkog sučelja, čime je korisnicima mreže e-Net olakšano pronalaženje modula kojima se žele koristiti. CEPOL je pružio potporu projektu ERASMUS pod nazivom „E-Campus Policing Europe” s ciljem razvoja i izrade zadataka učenja u vezi s pitanjima prekogranične policijske suradnje. U okviru tog projekta izrađen je modul koji se sastoji od zadataka učenja s prilagođenim korisničkim sučeljem i podrškom na internetu u obliku tečaja u okviru sustava za upravljanje izobrazbom CEPOL-a namijenjenog voditeljima izobrazbe u policiji i službama izvršavanja zakona. Taj je modul u rujnu postao dostupan svim registriranim korisnicima mreže e-Net. CEPOL je pružio potporu razvoju triju modula na internetu u okviru projekta ISEC-a „Razvoj modula za e-učenje o alatima za prekograničnu policijsku suradnju u svrhu policijske izobrazbe”. Moduli su izrađeni u vezi s temama Potjera, Mješovite ophodnje te Razmjena podataka i informacija. Trenutačno su dostupna 23 (19) modula na internetu. Tijekom 2014. ažurirana su tri modula CEPOL-a na internetu: Ciklus politike EU-a za borbu protiv teškog i organiziranog kriminala, Internetski seminari za voditelje izobrazbe i Potpora sustava za upravljanje izobrazbom aktivnostima koje je CEPOL proveo u svojim prostorima 2014. godine. 2014. godine module za učenje preko interneta posjetilo je 2 513(1994) jedinstvenih korisnika i održana su 54 (31) internetska seminara na kojima je sudjelovalo 5 399(3 562) sudionika. Platforma za internetske seminare privukla je najveći broj korisnika 2014. godine. 2014. godine aktivno je djelovalo 14 platformi za zajednice prakse na kojima je 2 588(2 063) stručnjaka sa sličnim interesima iz različitih područja policijske izobrazbe i izobrazbe o policijskim poslovima razmjenjivalo i nadopunjavalo svoja iskustva i stručna znanja.